A Tanács 1253/70/EGK rendelete

(1970. június 29.)

több mezőgazdasági rendeletnek az engedélyek és lefölözések tekintetében történő módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a legutóbb a 2146/68/EGK rendelettel [1] módosított, az olaj- és zsírpiac közös szervezésének létrehozásáról szóló, 1966. szeptember 22-i 136/66/EGK tanácsi rendeletre [2] és különösen annak 17. cikke (1) bekezdésére,

tekintettel a Közösség és Görögország közötti olaj- és zsírkereskedelemről szóló, 1966. október 27-i 162/66/EGK tanácsi rendeletre [3] és különösen annak 8. cikkére,

tekintettel a legutóbb a 2463/69/EGK rendelettel [4] módosított, a gabonafélék piacának közös szervezéséről szóló, 1967. június 13-i 120/67/EGK tanácsi rendeletre és különösen annak 16. cikke [5] bekezdésére,

tekintettel a legutóbb a 436/70/EGK rendelettel [6] módosított, a tojás piacának közös szervezéséről szóló, 1967. június 13-i 122/67/EGK tanácsi rendeletre [7] és különösen annak 9. cikke (2) bekezdése negyedik albekezdésére,

tekintettel a legutóbb a 2463/69/EGK rendelettel módosított, a rizs piacának közös szervezéséről szóló, 1967. július 25-i 359/67/EGK tanácsi rendeletre [8] és különösen annak 17. cikke (5) bekezdésére,

tekintettel a legutóbb a 853/70/EGK rendelettel [9] módosított, a cukor piacának közös szervezéséről szóló, 1967. december 18-i 1009/67/EGK tanácsi rendeletre [10] és különösen annak 17. cikke (2) bekezdése ötödik albekezdésére,

tekintettel a legutóbb a 2622/69/EGK rendelettel [11] módosított, a tej- és tejtermékpiac közös szervezéséről szóló, 1968. június 27-i 804/68/EGK rendeletére [12] és különösen annak 17. cikke (3) bekezdésére,

tekintettel a Bizottság javaslatára,

tekintettel az Európai Parlament véleményére [13],

mivel a 136/66/EGK, 120/67/EGK, 359/67/EGK, 1009/67/EGK, valamint a 804/68/EGK rendelet előírja, hogy az érintett termékek minden, a Közösségbe, illetve Közösségből történő importja, illetve exportja behozatali, illetve kiviteli engedély bemutatásához kötött; mivel ezek a rendeletek bevezették a lefölözések és visszatérítések előzetes rögzítésének szabályait; mivel – különös tekintettel a behozatali és kiviteli engedélyeknek a Közösség egész területén egyre szélesebb területen történő alkalmazására – pontosítani kell, hogy abban az esetben, amikor ezeket a lefölözéseket, illetve visszatérítéseket előzetesen rögzítik, ezek az engedélyek – a jelenlegi gyakorlattal összhangban – az előzetes rögzítést alátámasztó okmányként szolgálnak;

mivel egyes, a különböző ágazatok piacainak közös szervezéséről szóló rendeletek előírják, hogy a lefölözések előzetes rögzítésének szabályait a Bizottságnak az irányítóbizottsági eljárással összhangban kell elfogadnia; mivel más rendeletek nem tartalmaznak rendelkezést e tekintetben; mivel ennek hatására a különböző ágazatokban esetenként a szabályok egyöntetűsége nem biztosított; mivel a megfelelő igazgatás érdekében ajánlatos, hogy a különböző ágazatokban a közös szabályokat azonos eljárás szerint fogadják el;

mivel a mezőgazdaság különböző ágazatairól szóló 120/67/EGK, 121/67/EGK [14], 168/67/EGK [15], 175/67/EGK [16], 359/67/EGK, 1009/67/EGK, 804/68/EGK, 805/68/EGK [17], 865/68/EGK [18], 204/69/EGK [19], valamint 816/70/EGK [20] rendelet előírja, hogy esettől függően mind a behozatali és kiviteli engedélyek, mind az előzetes rögzítési igazolások 1970. július 1-jétől a Közösség egész területén végrehajtott ügyletekre érvényesek; mivel az ezen elv megvalósítására megállapított idő nem bizonyult elegendőnek; mivel ennélfogva meg kell hosszabbítani ezt az időtartamot,

ELFOGADTA EZT A RENDELETET:

1. cikk

(1) "Amennyiben a lefölözés vagy visszatérítés előzetes rögzítésére kerül sor, az előzetes rögzítés tényét az engedélyre rá kell vezetni, amely az előzetes rögzítést alátámasztó okmányként szolgál."

(2) "Amennyiben a visszatérítés előzetes rögzítésére kerül sor, az előzetes rögzítés tényét az engedélyre rá kell vezetni, amely az előzetes rögzítést alátámasztó okmányként szolgál."

2. cikk

(1) "(5) Az előzetes rögzítésre vonatkozó részletes szabályokat a 26. cikkben megállapított eljárással összhangban kell elfogadni.

(6) A támogatási mértékeket a Bizottság fogadja el."

(2) "(5) Az előzetes rögzítésre vonatkozó részletes szabályokat a 40. cikkben megállapított eljárással összhangban kell elfogadni.

(6) A prémiumokat, adott esetben, a Bizottság fogadja el."

3. cikk

Az "1970. január 1." helyébe "1971. január 1." lép a következő helyeken:

- a 120/67/EGK rendelet 12. cikkének (1) bekezdése harmadik albekezdésében,

- a 121/67/EGK rendelet 14. cikkének (1) bekezdése második albekezdésében,

- a 168/67/EGK rendelet 2. cikkében,

- a 175/67/EGK rendelet 5a. cikkének (1) bekezdése második albekezdésében,

- a 359/67/EGK rendelet 10. cikkének (1) bekezdése második albekezdésében,

- az 1009/67/EGK rendelet 11. cikkének (1) bekezdése második albekezdésében,

- a 804/68/EGK rendelet 13. cikkének (2) bekezdése második albekezdése első és második francia bekezdésében,

- a 805/68/EGK rendelet 15. cikkének (1) bekezdése második albekezdésében,

- a 865/68/EGK rendelet 6. cikkének (1) bekezdése második albekezdésében,

- a 204/69/EGK rendelet 6. cikkének (1) bekezdése második albekezdésében,

- a 816/70/EGK rendelet 8. cikkének (2) bekezdése második albekezdésében.

4. cikk

Ez a rendelet 1970. július 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1970. június 29-én.

a Tanács részéről

az elnök

Ch. Heger

[1] HL L 314., 1968.12.31., 1. o.

[2] HL 172., 1966.9.30., 3025/66. o.

[3] HL 197., 1966.10.29., 3393/66. o.

[4] HL 312., 1969.12.12., 3. o.

[5] HL 117., 1967.6.19., 2269/67. o.

[6] HL L 55., 1969.3.10., 1. o.

[7] HL 117., 1967.6.19., 2293/67. o.

[8] HL 174., 1967.7.31., 1. o.

[9] HL L 103., 1970.5.13., 2. o.

[10] HL 308., 1967.12.18., 1. o.

[11] HL L 328., 1969.12.30., 8. o.

[12] HL L 148., 1968.6.28., 2. o.

[13] HL C 80., 1970.7.1., 17. o.

[14] HL 117., 1967.6.19., 2283/67. o.

[15] HL 130., 1967.6.28., 2593/67. o.

[16] HL 130., 1967.6.28., 2610/67. o.

[17] HL L 148., 1968.6.28., 24. o.

[18] HL L 153., 1968.7.1., 8. o.

[19] HL L 29., 1969.2.5., 1., o.

[20] HL L 99., 1970.5.5., 1. o.

--------------------------------------------------